চন্দ্র সাঁতরার সমস্যা হলো – সে এখন খালপাড়া ছেড়ে বাড়ির দিকে পা বাড়ায় কী করে। অথচ এখানে দাঁড়িয়ে থেকেও তো কোনো লাভ নেই। কিন্তু চন্দ্র চলে গেলেই তো ঠিক হয়ে যাবে নিমাই ঢালি আর উঠল না। সে খালের জলে ডুবে মারা গেছে। সেটার দায়িত্ব চন্দ্র কী করে নেবে। তার চাইতে বরং সে সারারাত এই খালপাড়েই বসে থাকবে। সে বসে থাকলে যদি নিমাইয়ের মরাটা অসম্পূর্ণ থাকে, তবে থাকবে সে বসে। চন্দ্র সাঁতরা নিজের থেকে বাড়ির দিকে পা বাড়াবে না।